kardosdrur/scandi-wiki huggingface dataset:
Præsidentvalget i Kroatien 2009-2010

Præsidentvalget i Kroatien 2009–2010 blev afholdt med første valgrunde søndag 27. december 2009 og med anden valgrunde søndag 10. januar 2010. Socialdemokraten Ivo Josipović blev valgets vinder med 60,3% af stemmerne.  Josipović blev indsat som præsident den 19. februar 2010 som landets tredje folkevalgte præsident siden selvstændigheden i 1991.

Baggrund 

Vinderen af valget ville blive Stjepan Mesićs efterfølger som Kroatiens præsident. Mesić var forhindret i at stille til genvalg, da han havde siddet i to perioder. I følge Kroatiens grundlov vælges præsidenten direkte i almene valg for en periode på fem år. Ingen kan vælges for mere end to perioder. Stemmeretsalderen er 18 år.

Forløb 

Første valgrunde blev afholdt med tolv kandidater. De to kandidater som fik flest stemmer i første valgrunde, Ivo Josipović fra Kroatiens socialdemokratiske parti og den uafhængige kandidat Milan Bandić, som tidligere tilhørte det socialdemokratiske parti, mødtes til den afgørende anden valgrunde. Her vandt Josipović en overlegen sejr med 60,3% af stemmerne, mod 39,7% for Bandić. Valgdeltagelsen var på 50,1%.

Resultater

Referencer 

Kroatien 2009-2010
Kroatien 2009-2010
Politiske valg i Kroatien
Stephen Appiah

Stephen Leroy Appiah (født 24. december 1980 i Achimota, Ghana) er en tidligere ghanesisk fodboldspiller. Han seneste klub var den serbiske klub FK Vojvodina, hvor han spillede på midtbanen. 

Tidligere har han optrådt for blandt andet Udinese, Parma FC, Juventus, Bologna FC og tyrkiske Fenerbahçe.

Landshold 
Appiah nåede at spille 69 kampe og scorede 16 mål for Ghanas landshold, som han debuterede for helt tilbage i 1996. Han var en del af den ghanesiske trup til både VM i 2006 og VM i 2010, og deltog også ved Africa Cup of Nations i både 2000, 2006 og 2008, samt ved OL i Sydney i 2000.

Eksterne henvisninger 
 Appiahs egen hjemmeside
 FIFA.com spillerinfo 

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Udinese Calcio
Fodboldspillere fra Parma FC
Fodboldspillere fra Brescia Calcio
Fodboldspillere fra Juventus F.C.
Fodboldspillere fra Fenerbahçe SK
Fodboldspillere fra Bologna FC
Günther Quandt

Günther Quandt (28. juli 1881 – 30. december 1954) var en tysk industriherre.

Günther Quandt var søn af stoffabrikant Emil Quandt og far til Hellmuth Quandt, Herbert Quandt og Harald Quandt. Hans første ægtefælle Antoine Ewald døde af Den Spanske Syge i 1918. Han giftede sig i 1921 med den 20 år yngre Magda Ritschel, som han fik sønnen Harald Quandt med. I 1929 blev de skilt, og Magda Ritschel giftede sig i 1931 med Joseph Goebbels.

Günther Quandt skabte det forretningskonglomerat som senere gjorde familien til en af Tysklands rigeste og mægtigste industrifamilier. Günther Quandt gik ind i VARTA, Dürener Metallwerke og BMW. Hans selskaber var vigtige elementer i den tyske krigsindustri, og Günther Quandt blev derfor tilbageholdt efter 2. verdenskrig. Han blev løsladt i 1948.

Han døde i 1954 under en ferie i Egypten.

Litteratur 
 Rüdiger Jungbluth: Die Quandts: Ihr leiser Aufstieg zur mächtigsten Wirtschaftsdynastie Deutschlands. Campus 2002 

Erhvervsfolk fra Tyskland
Paula Seling

Paula Seling (født 25. december 1978) er en rumænsk sangerinde. Hun repræsenterede Rumænien ved Eurovision Song Contest 2010 i Oslo, sammen med Ovi og sangen "Playing with Fire", der opnåede en tredjeplads ved finalen den 29. maj.

Den 1. marts 2014 vandt hun - igen sammen med Ovi - Selecția Națională, den rumænske forhåndsudvælgelse til Eurovision Song Contest 2014 i København med sangen "Miracle". Sangen blev fremført ved den anden semifinale den 8. maj 2014. Her gik den videre til finalen to dage senere, hvor den nåede en 12. plads.

Noter

Eksterne henvisninger 

Sangere fra Rumænien
Deltagere ved Eurovision Song Contest 2010
Deltagere ved Eurovision Song Contest 2014
Rumæniens Eurovision Song Contest-deltagere
Can't Help Falling in Love

"Can't Help Falling In Love" er en komposition fra 1961, skrevet af George David Weiss, Hugo Peretti og Luigi Creatore. Sangen er indsunget af Elvis Presley til filmen Blue Hawaii.

"Can't Help Falling In Love" blev indspillet hos Radio Recorders i Hollywood den 23. marts 1961. Udover at udkomme på filmens soundtrack, Blue Hawaii, udkom sangen som A-side på en single med "Rock-A-Hula Baby" (Fred Wise, Ben Weisman, Dolores Fuller) som B-side. Både LP og single blev udsendt i oktober 1961, kort før filmens premiere i november.

"Can't Help Falling In Love" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes spillefilm.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Can't Help Falling In Love" var med. Denne nye CD blev, ligesom i sin tid sangene på den, nummer 1 på hitlisterne rundt om i verden.

Elvis Presley lavede gennem årene et utal af pladeindspilninger af sangen, idet den efterhånden blev til et fast slut-nummer ved hans mange koncerter op gennem 1970'erne og dermed kom til at indgå i de mange pladeudgivelser fra koncerterne. Han optrådte med sangen under sine "Dinner Show"-koncerter på The Hilton Hotel i Las Vegas i 1975. En indspilning herfra findes på Presleys live-album Dinner At Eight, som kom på gaden den 15. november 2002.

Oprindelse 
"Can't Help Falling In Love" baserer sig på en melodi fra det 18. århundrede, skrevet af den franske komponist og dirigent Jean-Paul-Égide Martini (1741-1816). Melodien fik fransk tekst af Jean-Pierre Claris de Florian (1755 – 1794) og er verdenskendt under titlen "Plaisir d'Amour".

Andre indspilninger 
"Can't help Falling in Love" (og "Plaisir d'Amour") er indspillet af en lang række kunstnere, herunder:

Referencer 

Elvis Presley-sange
Popsange
Sange fra 1961
Christian Ejlers' Forlag

Christian Ejlers' Forlag var et københavnsk forlag, grundlagt 1967 af juristen Christian Ejlers. Forlaget var især kendt for bøger om samfundsmæssige emner og om kunst, arkitektur og kulturhistorie. Bøgernes grafiske tilrettelæggelse var udsøgt og vandt flere priser for godt boghåndværk. Forlaget udgav desuden teoribøger mv. til køreprøven. Forlaget blev i 2008 solgt til Nyt Juridisk Forlag A/S med virkning fra den 1. juni og opslugt af dette.

Forlag fra Danmark
Tidligere virksomheder i København
Etableret i 1967
Ophørt i 2008
Christian Ejlers

Christian Ejlers (født 24. Februar 1935) er en dansk jurist og forlægger. Han blev uddannet cand.jur. i 1961 og blev 1962 ansat på Gyldendal. I 1967 stiftede han Christian Ejlers' Forlag, der bestod indtil 2008. Forlaget blev kendt for udsøgte bøger om kunst og arkitektur.

Danskere i 1900-tallet
Jurister fra Danmark
Forlæggere fra Danmark
BB Brunes

BB Brunes er en fransk rockgruppe.

Diskografi

Album

Singler 

Musikgrupper fra Frankrig
Musikgrupper fra 2006
Don't Be Cruel

"Don't Be Cruel" er en komposition af Otis Blackwell og Elvis Presley.

Sangen er indspillet af Elvis Presley i RCA's studie i New York den 2. juli 1956 og udsendt 13. juli som B-side på en single med "Hound Dog" som A-side. Denne single blev så populær, at både A- og B-siden var på toppen af hitlisterne, – samtidig. Det var i øvrigt første gang nogensinde, at en singleplade på samme tidspunkt lå på førstepladsen af de tre amerikanske 'Billboards': Pop, Country & Western samt Rhytm & Blues.

Dette var på daværende tidspunkt Presleys bedst sælgende singleplade og den lå på hitlistens førsteplads fra juli 1956 og 11 uger frem, indtil den måtte vige pladsen for "Love Me Tender", der er titelmelodi til Love Me Tender, Elvis Presleys første film.

Elvis optrådte ofte med sangen, fx under sine "Dinner Show"-koncerter på The Hilton Hotel i Las Vegas i 1975. En indspilning herfra findes på Presleys live-album Dinner At Eight, som kom på gaden den 15. november 2002.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Don't Be Cruel" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

Oprindelse 
Otis Blackwell havde skrevet "Don't Be Cruel" i 1955 og tilbudt den til vokal-gruppen The Bachelors, som dog ikke kunne se muligheder i den og derfor takkede nej. Elvis Presley havde tilfældigvis hørt en demo-version af sangen og ønskede at indspille denne, dog under forudsætning af, at han blev opført som medforfatter af forretningsmæssige grunde. Derfor nævnes Elvis altid som medforfatter til "Don't Be Cruel", selv om han ikke reelt var medkompositør af sangen.

Andre kunstneres indspilning 
"Don't Be Cruel" er siden indspillet af andre kunstnere, bl.a. Bill Black i 1960 og Ringo Starr i 1992.

Referencer 

Elvis Presley-sange
Sange fra 1956
Rock and roll-sange
Robert Egevang

Robert Egevang (1. juli 1939 på Frederiksberg – 19. december 2008 i København) var en dansk historiker og museumsmand.

Robert Egevang blev uddannet cand.mag. i historie fra Københavns Universitet 1966. Allerede som student blev Egevang fra 1964 knyttet til Det Særlige Bygningssyn under Harald Langberg, og han viede sit liv til studiet af dansk arkitektur og bygningskultur. Egevangs virkefelt blev udarbejdelsen af bevaringsplaner for danske købstæder. Dette arbejde blev gradvist lagt ind under Nationalmuseet, hvor Langberg blev leder af 2. afdeling. 1969-1989 var Egevang museumsinspektør her. De tidligste registranter, der kom ud af dette kortlægningsarbejde, var anonymiserede, bl.a. Historiske huse i det gamle København (1972) og Historiske huse i Helsingør (1973), men de var afgørende præget af Egevang. Udgivelsen af registranter kulminerede i slutningen af 1970'erne. I 1993 blev kronen på værket udgivet af Foreningen til Gamle Bygningers Bevaring, Historiske huse på Christianshavn. Siden 1972 havde han været sekretær for denne forening. Egevang fik stor betydning for både bevaring af bykerner og etablering af lokale bevaringsforeninger, således i fx Sorø. Bornholm lå hans hjerte nær, og en stor del af hans forskningsindsats angår denne ø, særligt byerne Rønne og Svaneke.

1979-1981 var han redaktør af tre værker: Strejflys over Danmarks bygningskultur. Festskrift til Harald Langberg (1979), Danefæ: Til Hendes Majestæt Dronning Margrethe II 16. april 1980 (1980) og slutteligt Det skabende menneske I-II. Kulturhistoriske skitser tilegnet P.V. Glob (1981). Hans virke i 1980'erne blev i høj grad redaktørens, bl.a. på Nationalmuseets Arbejdsmark og Danske Kalkmalerier (sammen med Ulla Haastrup). I 1989 blev Egevangs stilling sparet væk. 1990 til 2005 var han freelanceredaktør for tre københavnske forlag. Samtidig stod han for redaktionen af syv bøger om dansk bygningskultur.

Egevang døde kort før jul 2008 som følge af en uopdaget sprængt hovedpulsåre. Sagen blev omtalt i Berlingske Tidende som en sag i rækken af sager, der rummede kritik af vagtlægesystemet i Danmark. Han er begravet på Holmens Kirkegård i København.

Kilder 
 Helge Torm & Niels-Holger Larsen, "Mindeord om fhv. museumsinspektør Robert Egevang, Kbh.", i By og Land, 82 (2009), s. 21-22.

Eksterne henvisninger 
 

Historikere fra Danmark
Faglitterære forfattere fra Danmark
Personer fra Frederiksberg
Danskere i 1900-tallet
Danskere i 2000-tallet
Dansksprogede forfattere fra Danmark
Ansatte ved Nationalmuseet
Mesterholdenes Europa Cup i håndbold 1969-70 (mænd)

Mesterholdenes Europa Cup i håndbold 1969–70 var den tiende udgave af Mesterholdenes Europa Cup i håndbold for mænd. Turneringen havde deltagelse af 21 klubhold, der var blevet nationale mestre sæsonen forinden, og den blev afviklet som en cupturnering, hvor opgørene til og med semifinalerne blev afgjort over to kampe (ude og hjemme), mens finalen blev afgjort i én kamp på neutral bane.

Turneringen blev vundet af VfL Gummersbach fra Vesttyskland, som i finalen i Dortmund besejrede SC Dynamo Berlin fra Østtyskland med 14-11. som dermed tabte i finalen for anden sæson i træk. Det var anden gang at VfL Gummersbach vandt Mesterholdenes Europa Cup – den første titel blev vundet i sæsonen 1966-67.

Danmarks repræsentant i turneringen var HG fra København, som tabte i 1/16-finalen til de senere kvartfinalister Budapest Honvéd med 42-44 efter to kampe.

Resultater

1/16-finaler

1/8-finaler

Kvartfinaler

Semifinaler

Finale 

Finalen blev spillet i Dortmund, Vesttyskland.

Kilder / eksterne henvisninger 
 World Handball Archive – Men Handball European Champions Cup 1970

1969-70 (mænd)
Håndbold i 1969
Håndbold i 1970
ADRA

Adventist Development and Relief Agency, forkortet ADRA, er en international humanitær NGO styret af Syvende Dags Adventistkirken, der hjælper med udvikling for samfund og individuelle samt katastrofehåndtering. Organisationen blev grundlagt i 1956 og hovedkvarterer ligger i Silver Spring, Maryland, USA.

ADRA Danmark 
ADRA i Danmark blev stiftet i 1987. 

ADRA Danmarks projekter bliver gennemført med støtte fra DANIDA, ECHO og private donationer. Organisationens samlede indtægter var i 2010 ca. 73 mio. kr., heraf 10 mio. kr. i private bidrag.

Eksterne henvisninger 
 ADRAs internationale hjemmeside 
 ADRA Danmarks hjemmeside 

 

Ngo'er
Internationale solidaritetsbevægelser
Etableret i 1956
Kwangwoon university

Kwangwoon University er et anset universitet beliggende i Seoul, Sydkorea.

Noter 

Universiteter
Seoul
Bygninger, konstruktioner og anlæg i Sydkorea
Etableret i 1934
Matthew Amoah

Matthew Amoah (født 24. oktober 1980 i Tema, Ghana) er en ghanesisk tidligere fodboldspiller, der spillede som angriber Gennem karrieren spillede han for en række hollandske hold, blandt andet SBV Vitesse, NAC Breda, Heerenveen og Fortuna Sittard, for tyske Borussia Dortmund samt for tyrkiske Mersin İdmanyurdu.

Landshold 
Amoah nåede 43 kampe og 13 mål for Ghanas landshold, som han debuterede for i 2002. Han var en del af den ghanesiske trup til både VM i 2006 i Tyskland og VM i 2010 i Sydafrika, samt Africa Cup of Nations i både 2006 og 2010.

Eksterne henvisninger 

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra SBV Vitesse
Fodboldspillere fra Fortuna Sittard
Fodboldspillere fra Borussia Dortmund
Fodboldspillere fra NAC Breda
Kwadwo Asamoah

Kwadwo Asamoah (født 9. december 1988 i Accra, Ghana) er en ghanesisk fodboldspiller, der spiller som midtbanespiller i den italienske Serie A-klub Juventus.  Han har tidligere desuden optrådt i den italienske Serie A-klubber Udinese og Torino FC samt Liberty Professionals i sit hjemland, for schweiziske AC Bellinzona.

Landshold 
Asamoah har (pr. 6. september 2013) spillet 57 kampe og scoret 4 mål for Ghanas landshold, som han debuterede for i 2008. Han har repræsenteret sit land ved Africa Cup of Nations i både 2008 og 2010, og var også med til VM i 2010 og VM i 2014.

Eksterne henvisninger 

 Weltfussball.de spillerinfo

Fodboldspillere fra Ghana
Fodboldspillere fra Juventus F.C.
Fodboldspillere fra Udinese Calcio
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Zhanjiang

Zhanjiang (kinesisk: 湛江; pinyin : Zhànjiāng, af franskmændene tidligere kaldt Fort-Bayard) er en by på præfekturniveau i provinsen Guangdong ved Kinas kyst til det Sydkinesiske Hav. Befolkningen i hele præfekturet anslås til  6.698.500 (udgangen af 2006), hvora  selve byen Zhanjiang havde  568.000 indbyggere (2004)..

Administration

Zhanjiang har jurisdiction over ni enheder på amtsniveau:

 Chikan distrikt (赤坎区; pinyin: Chìkǎn Qū)
 Mazhang distrikt (麻章区; pinyin: Mázhāng Qū)
 Potou distrikt (坡头区; pinyin: Pōtóu Qū)
 Xiashan distrikt (霞山区; pinyin: Xiáshān Qū)
 Leizhou by (雷州市; pinyin: Léizhōu Shì)
 Lianjiang by (廉江市; pinyin: Liánjiāng Shì)
 Wuchuan by (吴川市; pinyin: Wúchuān Shì)
 Suixi amt (遂溪县; pinyin: Suíxī Xiàn)
 Xuwen amt(徐闻县; pinyin: Xúwén Xiàn)

Historie
Zhanjiang var længe bare en lille fiskerihavn. I året 1898 besatte franske styrker byen for at anlægge en handelspost. En 99-årig påtvunget forpagtelsestraktat (i stil med den britisk-kinesiske for Hongkong) blev undertegnet, og hele området, kaldt Guangzhouwan, blev franskstyret. Den økonomiske udvikling blev imidlertid ikke sammenlignbar hverken med Hongkongs eller Macaos; Området omkring havnen var meget fattigt. 

Byen blev tilbageført af Charles de Gaulle længe før tiden, i 1946, kort efter anden verdenskrig. Da havde byen også i en periode været under japansk okkupation.

Byen har oplevet en stærk vækst, særlig efter Deng Xiaoping kom til magten i Folkerepublikken Kina. Byen er begunstiget med en dybvandshavn og en beliggenhed som er gunstig i forhold til transport til rige områder langs den sydkinesiske kyst.

Trafik
Kinas riksvei 207 løber gennem området. Denne viktige trafikkåre begynder i Xilinhot i Indre Mongoliet nær grænsen til Mongoliet, løber sydover og ender i Hai'an, en by som ligger i Xuwen amtet mod syd på  på Leizhouhalvøen længst mod sydvest i provinsen Guangdong.

Kinas rigsvej 325 (Guangnan-veien) løber også gennem området. Den fører vestover fra Guangzhou i Guangdong til Nanning til den autonome region Guangxi.

Bypræfekturer i Guangdong
John Mensah

John Mensah (født 29. november 1982 i Accra, Ghana) er en ghanesisk fodboldspiller, der spiller som midterforsvarer hos AFC United i Sverige. Han har tidligere optrådt for en række europæiske klubber, blandt andet italienske Genoa, engelske Sunderland og en anden fransk klub, Lyon.

Landshold 
Mensah har (pr. marts 2018) spillet 86 kampe for Ghanas landshold, som han debuterede for i 2001. Han deltog for sit land ved både VM i 2006 i Tyskland og VM i 2010 i Sydafrika, samt ved Africa Cup of Nations i både 2002, 2006, 2008 og 2010. I 2004 var han desuden med til OL i Athen.

Eksterne henvisninger 

Fodboldspillere fra Ghana
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Fodboldspillere fra Stade Rennais FC
Fodboldspillere fra Olympique Lyon
Fodboldspillere fra Sunderland A.F.C.
Fodboldspillere fra Genoa C.F.C.
Christian Olufsen

Christian Friis Rottbøll Olufsen (født 15. april 1802 i København, død 29. maj 1855 sammesteds) var en dansk astronom, søn af Oluf Christian Olufsen.

Olufsen blev 1824 assistent ved observatoriet efter samme år at have vundet Københavns Universitets guldmedaille for opgaven "Beregning af formørkelser", 1829 observator, 1831 lektor og 1832 professor i astronomi og direktør for observatoriet i København; 1834 medlem af Videnskabernes Selskab sammesteds. Foruden at have publiceret observationer i fagskrifter har Olufsen deltaget i de akademiske stjernekort med hora I (1849) og sammen med Peter Andreas Hansen udgivet Tables du soleil (1853). Han har beregnet almanakken for 1833-56.

Kilder 
 Olufsen, Christian Friis Rotbøll i Salmonsens konversationsleksikon 2. udgave (1915–1930).

Eksterne henvisninger 

 Biografi i Dansk biografisk Lexikon

Astronomer fra Danmark
Salmonsens
Danskere i 1800-tallet
Professorer fra Københavns Universitet
Medlemmer af Videnskabernes Selskab
Riddere af Dannebrog
From a Jack to a King

"From a Jack to a King" er en komposition fra 1957 af sanger og sangskriver Ned Miller.

Sangen blev indspillet af Ned Miller i 1957 og kort tid senere af både Jim Lowe og Jim Reeves. Elvis Presley indspillede sin version af "From A Jack To A King" i 'American Studios' i Memphis den 21. januar 1969 og udsendte den på sit dobbeltalbum Elvis – From Memphis To Vegas/From Vegas To Memphis i november 1969.

Historien i sangen 
Sangen leger med ordene fra kortspillets verden og beskriver, hvordan man (sangeren) går fra at være Knægt til at blive Konge ved at spille sit Es og dermed vinde spillets Dronning og drage bort med hendes Hjerte.

Citat fra Ned Millers oprindelige tekst til sangen:

From A Jack To A King.
From loneliness to a wedding ring.
I played an Ace and I won a Queen,
And walked away with your heart.

Sangen i dansk udgave 
På albummet Kandis 3 fra 1992 med den danske gruppe Kandis findes sangen i en dansk version, "Du kan regne med mig", med dansk tekst af T. Eschen.

Referencer 

Elvis Presley-sange
Popsange
Sange fra 1957
Zhaoqing

Zhaoqing (kinesisk: 肇庆; pinyin: Zhàoqìng) er en by på præfekturniveau i den nordvestlige del af  provinsen Guangdong i Kina. Befolkningen anslås (2004) til 3.910.000 mennesker, hvoraf 331.000 bor i selve byen. Zhaoqing har et areal på 15.056 km², hvilket giver en befolkningstæthed på 2.101,12 indb./km² .

Geografi
Hovedbyen Duanzhou ligger omkring 90 km vest for Guangdongs hovedstad Guangzhou. Den ligger ved  Vestfloden, som omslutter byen på tre sider. På den modsatte, sydlige bred ligger byen Gaoyao, der også er en del af bypræfekturet Zhaoqing.

Administrative enheder 
Zhaoqing består af to bydistrikter, fire amter og to byamter:
Bydistriktet Duanzhou (端州区), 152 km², ca. 320.000 indbyggere;
Bydistriktet Dinghu (鼎湖区), 506 km², ca. 150.000 indbyggere;
Amtet Guangning (广宁县), 2.380 km², ca. 540.000 indbyggere;
Amtet Huaiji (怀集县), 3.573 km², ca. 930.000 indbyggere;
Amtet Fengkai (封开县), 2.723 km², ca. 470.000 indbyggere;
Amtet Deqing (德庆县), 2.258 km², ca. 350.000 indbyggere;
Byamtet  Gaoyao (高要市), 2.206 km², ca. 730.000 indbyggere;
Byamtet  Sihui (四会市), 1.258 km², ca. 420.000 indbyggere.

Trafik
Kinas rigsvej 321 løber gennem området. Den fører fra Guangzhou via blandt andet Wenzhou og Guilin til Chengdu, hovedstaden i provinsen Sichuan.

Kinas rigsvej324 fører gennem området. Den går fra Fuzhou i provinsen Fujian og gennem Guangdong, Guangxi, Guizhou, og ender i Kunming i Yunnan.

Bypræfekturer i Guangdong
Gary Coleman

Gary Wayne Coleman (8. februar 1968 – 28. maj 2010) var en amerikansk skuespiller, der var kendt for sin rolle som Arnold Jackson i Diff'rent Strokes. Senere i sin karriere medvirkede han i tv-serierne The Jeffersons og Good Times. Efter en succesrig start på skuespillerkarrieren som barn fik han senere store økonomiske problemer i voksenlivet.

Han har også optrådt i serier som The Ben Stiller Show, Rap fyr i L.A., The Wayans Bros., og The Simpsons.

Han kæmpede i mange år med en nyresygdom, der gjorde at han kun var 142 cm og døde den 28. maj 2010 af en hjerneblødning.

Referencer

Eksterne henvisninger 

 

Skuespillere fra Illinois
Danmarks Kommunistiske Ungdom (2009)

Danmarks Kommunistiske Ungdom (DKU), tidligere Ungkommunisterne, er en politisk organisation, som blev stiftet i Århus den 21. november 2009. DKU er en efterfølger af DKU – Danmarks Kommunistiske Ungdom, der blev opløst i 1990. 

Aktivisme som udføres af DKU inkluderer deltagelse i diverse demonstrationer og markeringer.

Organisation 

DKU blev stiftet i 2009 med navnet Ungkommunisterne. Efter organisationens genopstart i 2020, blev det ved generalforsamlingen i 2021 vedtaget, at navnet skulle ændres til Danmarks Kommunistiske Ungdom. DKU havde i sin stiftende fase omkring 30 medlemmer.

Indtil 2023 agerede DKU som “ungdommens platform” for unge kommunister i Danmark, både uorganiserede og unge medlemmer af de kommunistiske partier. De havde et officielt samarbejde med Danmarks Kommunistiske Parti, Kommunistisk Parti og det tidligere Kommunistisk Parti i Danmark, samt et uofficielt samarbejde med Arbejderpartiet Kommunisterne.

På den 3. generalforsamling i 2023 blev det besluttet, at medlemmer ikke kan have medlemskab i “konkurrerende organisationer”, eller andre organisationer som “praktiserer demokratisk centralisme i Danmark”. Dermed er DKU ikke længere en samlet ungdomsorganisation for de 3 kommunistiske partier i Danmark, DKP, KP og APK.

Internationalt samarbejde 
DKU blev i 2015 optaget som fuldt medlem af WFDY på paraplyorganisationens 19. generalforsamling i Havana.

Eksterne henvisninger 

 DKU på Facebook

Referencer 

Kommunistiske Ungdom (2009)
Kommunistiske ungdomsorganisationer
Etableret i 2009